CELEX: 62011CA0160
Language: hu
Date: 2012-07-19 00:00:00
Title: C-160/11. sz. ügy: A Bíróság (harmadik tanács) 2012. július 19-i ítélete [a Naczelny Sąd Administracyjny (Lengyelország) előzetes döntéshozatal iránti kérelme] — Bawaria Motors sp. z o.o. kontra Minister Finansów (2006/112/EK irányelv — Héa — 136. cikk — Adómentességek — 313–315. cikk — Az árrés adóztatására vonatkozó különös szabályozás — Gépjárművek adóköteles használtcikk-kereskedő általi értékesítése — Használtcikk-kereskedő számára előzetesen, az előzetesen megfizetett adó részleges levonására jogosult valamely más adóalany által héamentesen értékesített gépjárművek)

29.9.2012   
            
            
               HU
            
            
               Az Európai Unió Hivatalos Lapja
            
            
               C 295/11
            
         A Bíróság (harmadik tanács) 2012. július 19-i ítélete [a Naczelny Sąd Administracyjny (Lengyelország) előzetes döntéshozatal iránti kérelme] — Bawaria Motors sp. z o.o. kontra Minister Finansów
   (C-160/11. sz. ügy) (1)
   
   (2006/112/EK irányelv - Héa - 136. cikk - Adómentességek - 313–315. cikk - Az árrés adóztatására vonatkozó különös szabályozás - Gépjárművek adóköteles használtcikk-kereskedő általi értékesítése - Használtcikk-kereskedő számára előzetesen, az előzetesen megfizetett adó részleges levonására jogosult valamely más adóalany által héamentesen értékesített gépjárművek)
   2012/C 295/18
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes: Bawaria Motors sp. z o.o.
   
      Alperes: Minister Finansów
   
      Tárgy
   
   Előzetes döntéshozatal iránti kérelem — Naczelny Sąd Administracyjny — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 136. cikkének, 313. cikke (1) bekezdésének, 314. cikkének, valamint 315. cikkének értelmezése — Az adóalany viszonteladókra vonatkozó különös szabályozás — Használt gépjárművek értékesítése valamely végső fogyasztó számára — A különbözet szerinti szabályozás alkalmazása olyan esetben, amely során a viszonteladó adómentesen vásárolta a gépjárművet az előzetesen felszámított adó részleges levonására jogosult személytől
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelv136. és 315. cikkével összefüggésben értelmezett 313. cikkének (1) bekezdését és 314. cikkét úgy kell értelmezni, hogy az adóköteles használtcikk-kereskedő nem alkalmazhatja az árrés adóztatására vonatkozó szabályozást, amennyiben olyan, a szóban forgó irányelv 311. cikke (1) bekezdésének 1. pontja értelmében vett használt cikknek minősülő személygépkocsikat értékesít, amelyeket előzetesen olyan másik adóalanytól vásárolt héamentesen, aki csak az e gépjárművek vételára tekintetében előzetesen felszámított héa részleges levonására volt jogosult.
   
      (1)  HL C 204., 2011.7.9.